**DOKUMENTACIJA ZA NADMETANJE**

NABAVA S OBJAVOM OBAVIJESTI O NABAVI

POSTUPAK NABAVE ZA OSOBE KOJE NISU OBVEZNICI ZAKONA O JAVNOJ NABAVI (NOJN)

EVIDENCIJSKI BROJ NABAVE: 02/19

**NAZIV NABAVE**: **Nabava Sinter HIP peći**

NAZIV PROJEKTA: **Istraživanje i razvoj nanostrukturiranih tvrdih metala za razvoj novih proizvoda (NANO-PRO)** **KK.01.2.1.01.0079**

PLANIRANI ROK ZAVRŠETKA PROJEKTA: 15.11.2022

POZIV: „Povećanje razvoja novih proizvoda i usluga koji proizlaze iz aktivnosti istraživanja i razvoja“

REFERENTNA OZNAKA POZIVA: **KK.01.2.1.01.0079**

**Zagreb, srpanj 2019.**

1. **SADRŽAJ**

[1. OPĆE INFORMACIJE 4](#_Toc14078517)

[1.1. Podaci o Naručitelju 4](#_Toc14078518)

[1.2. Podaci o kontakt osobi 4](#_Toc14078519)

[1.3 Procijenjena vrijednost nabave 4](#_Toc14078520)

[1.4. Vrsta postupka nabave i vrsta ugovora: 4](#_Toc14078521)

[1.5. Objašnjenja i izmjene dokumentacije za nadmetanje: 4](#_Toc14078522)

[1.6. Poštivanje načela izbjegavanja sukoba interesa 5](#_Toc14078523)

[2. PODACI O PREDMETU NABAVE 6](#_Toc14078524)

[2.1.Opis predmeta nabave 6](#_Toc14078525)

[2.2. Mjesto isporuke i instalacije peći 9](#_Toc14078526)

[2.3. Grupe nabave 9](#_Toc14078527)

[2.4.Rok pružanja usluga 9](#_Toc14078528)

[3. TROŠKOVNIK 9](#_Toc14078529)

[4. SPOSOBNOST PONUDITELJA 10](#_Toc14078530)

[5. VRSTA, SREDSTVO I UVJETI JAMSTVA 11](#_Toc14078531)

[6. PONUDA 13](#_Toc14078532)

[6.1. Sadržaj ponude 13](#_Toc14078533)

[6.2. Izrada ponude 13](#_Toc14078534)

[Ponuda se dostavlja na hrvatskom ili engleskom jeziku i latiničnom pismu 13](#_Toc14078535)

[6.3. Način podnošenja ponuda 14](#_Toc14078536)

[6.4. Cijena ponude 15](#_Toc14078537)

[6.5. Rok valjanosti ponude 16](#_Toc14078538)

[7. KRITERIJ ODABIRA 16](#_Toc14078539)

[8. OSTALE ODREDBE 18](#_Toc14078540)

[8.1. Odredbe koje se odnose na zajednicu ponuditelja 18](#_Toc14078541)

[8.2. Odredbe koje se odnose na podizvoditelje 18](#_Toc14078542)

[9. DATUM, VRIJEME I MJESTO DOSTAVE PONUDA 18](#_Toc14078543)

[10. ZADRŽAVANJE DOKUMENTACIJE 19](#_Toc14078544)

[11. ODLUKA O ODABIRU I POTPIS UGOVORA O NABAVI USLUGA 19](#_Toc14078545)

[12.ROK, NAČIN I UVJETI PLAĆANJA 19](#_Toc14078546)

[13. PREUZIMANJE DOKUMENTACIJE ZA NADMETANJE 19](#_Toc14078547)

[14. PREGLED I OCJENA PONUDE 20](#_Toc14078548)

[15. PONIŠTENJE POSTUPKA NABAVE 21](#_Toc14078549)

[16. UGOVOR 22](#_Toc14078550)

[PRILOG 1 - PONUDBENI LIST 23](#_Toc14078551)

[**Prilog A. Ponudbenom listu – Podaci o članovima zajednice ponuditelja** 25](#_Toc14078552)

[**Prilog B. Ponudbenom listu – Podaci o pod izvoditelju/ima** 26](#_Toc14078553)

[PRILOG 2 - TEHNIČKA SPECIFIKACIJA 28](#_Toc14078554)

[PRILOG 3 - TROŠKOVNIK 30](#_Toc14078555)

[PRILOG 4 – POPIS GLAVNIH ISPORUKA ROBE 31](#_Toc14078556)

# OPĆE INFORMACIJE

## 1.1. Podaci o Naručitelju

Naručitelj: Alfa Tim d.o.o.

Adresa: Čulinečka cesta 25, 10000 Zagreb

OIB: 87820633818

Telefon: +385 1 2011 521

URL: http://www.alfatim.hr/

E-pošta: info@alfatim.hr

## 1.2. Podaci o kontakt osobi

Kontakt osoba: Ivan Jeren

Telefon: +385 1 2011 521

E-pošta: info@alfatim.hr

## 1.3 Procijenjena vrijednost nabave

Procijenjena vrijednost nabave bez poreza na dodanu vrijednost (PDV-a) iznosi 2.055.000,00 HRK, odnosno 278.052,14 EURA (prema srednjem tečaju Hrvatske narodne banke na dan objave Obavijesti o nabavi).

## 1.4. Vrsta postupka nabave i vrsta ugovora:

Postupak nabave sukladno točki 4.2.POSTUPAK NABAVE S OBVEZNOM OBJAVOM Pravila o provedbi postupaka nabava za ne obveznike zakona o javnoj nabavi. Naručitelj objavljuje Obavijest o nabavi i Dokumentaciju za nadmetanje s pripadajućim prilozima na internetskoj stranici <http://www.strukturnifondovi.hr/>.

## 1.5. Objašnjenja i izmjene dokumentacije za nadmetanje:

**1.5.1.** Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju za nadmetanje, a Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.

**1.5.2.** Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5) dana prije dana u kojem ističe rok za dostavu ponuda.

**1.5.3.** Zahtjev je pravodoban ako je dostavljen Naručitelju najkasnije tijekom sedmog (7) dana prije dana u kojem ističe rok za dostavu ponuda.

**1.5.4.** Zahtjev za pojašnjenjem se dostavlja na e-mail kontakt osobe i/ili faxom i/ili poštom sa naznakom predmeta nabave.

**1.5.5.** Ako iz bilo kojeg razloga dokumentacija za nadmetanje i moguća dodatna dokumentacija nisu stavljeni na raspolaganje ili ako Naručitelj nije na pravodoban zahtjev odgovorio sukladno točki 1.5.1. i 1.5.2. Naručitelj će rok za dostavu ponuda primjereno produžiti tako da svi zainteresirani gospodarski subjekti mogu biti upoznati sa svim informacijama potrebnima za izradu ponude.

**1.5.6.** Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovnu dokumentaciju te će osigurati da gospodarski subjekti od izmjene imaju najmanje osam (8) dana za dostavu ponude.

## 1.6. Poštivanje načela izbjegavanja sukoba interesa

Članovi Odbora za nabavu, osobe ovlaštena za zastupanje Naručitelja te imenovana osoba za provođenje postupka nabave postupaju u skladu s načelima izbjegavanja sukoba interesa te se izuzimaju iz postupka nabave u slučaju postojanja sukoba interesa. Naručitelj poduzima prikladne mjere da učinkovito prepozna, spriječi i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima. Sukob interesa između Naručitelja i gospodarskog subjekta obuhvaća situacije kada predstavnici Naručitelja ili pružatelja usluga službe nabave koji djeluje u ime Naručitelja, koji su uključeni u provedbu postupka javne nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka.

Gospodarski subjekti s kojima je Naručitelj u sukobu interesa:

1. Public Tenders d.o.o.,OIB:45554005267, Malobunska cesta 18., Mala Buna, Velika Gorica

2. Centar za transfer tehnologije d.o.o, OIB: 81725143201, Ivana Lučića 5, Zagreb.

# 2. PODACI O PREDMETU NABAVE

## 2.1.Opis predmeta nabave

Predmet nabave je sinter HIP peć i njena instalacija u proizvodnom pogonu na lokaciji Naručitelja. Primjena sinter HIP tehnologije za konsolidaciju nanostrukturiranih tvrdih metala doprinijet će razvoju konkurentnijih proizvoda i značajnom napretku tvrtke. Rezultat nabave i uspješne implementacije sinter HIP postupka u proizvodni proces tvrtke bit će konsolidacija i istraživanje inovativnih nanostrukturiranih tvrdih metala i tvrdometalnih proizvoda. Ključ inovativnosti i značaj predviđenih istraživanja u odnosu na postojeće stanje tvrdometalnih proizvoda i tehnologija vezan je za nekoliko proizvoda koji će biti rezultat projektnih aktivnosti: referentne pločice tvrdoće, sapnice za rezanje vodenim mlazom, korozijski postojani tvrdi metali/alati i nanostrukturirani tvrdi metali/alati sa alternativnim vezivima.

Predmet nabave se sastoji od sljedećih elemenata:

**2.1.1 Definiranje svojstava i performansi peći, njezina izrada i tvorničko testiranje**

Nakon obostranog potpisivanja ugovora, u roku od osam (8) mjeseci, Odabrani Ponuditelj prema u tehničkoj specifikaciji ponuđenim specifičnim svojstvima peći (temperatura, tlak, stabilnost temperature, max. vakuum, volumen peći, max. masa punjenja peći, kontrolni sustav peći) razvija plan izrade peći. Ponuditelj mora Naručitelju dostaviti konkretne upute, koje uvjete Naručitelj mora ispuniti u proizvodnom pogonu, kako bi se peć uspješno instalirala, a oni su sljedeći: Ponuditelj mora definirati potrebnu površinu prostora za instalaciju peći, snagu tj. količinu struje koja je potrebna za priključenje i rad peći, količinu plina koja je potrebna za uspješno vođenje procesa, potreban protok vode za rashladni sustav, temperaturu rashladne vode, kakvoću vode i potrebnu snagu rashladnog sustava.

Ponuditelj treba dozvoliti posjet Naručitelja proizvodnom pogodu Ponuditelja, u fazi izrade peći tj., u fazi tvorničkog testiranja peći kod Ponuditelja. Troškove putovanja snosi Naručitelj. Kada se utvrdi da je tvorničko testiranje prošlo uspješno, a pod time se smatra da je uspješno proveden ciklus testiranja bez materijala u peći i sa materijalom u peći, provjera stabilnosti temperature u praznoj peći gdje temperatura ne smije varirati više od ±70C od zadane temperature, Naručitelj i Ponuditelj će konstatirati da je faza tvorničkog testiranja uspješno završena. O tome će sastaviti i potpisati zapisnik prve faze koji će sadržavati sve elemente tvorničkog testiranja i izmjerene rezultate.

**2.1.2. Pakiranje, transport i doprema peći**

Nakon potpisivanja zapisnika o uspješno provedenoj prvoj fazi, prelazi se u drugu fazu - pakiranje, transport i doprema peći. Ponuditelj je dužan zapakirati peć i pripremiti je za transport te je dopremiti do proizvodnog pogona Naručitelja. Kada peć bude dopremljena na lokaciju proizvodnog pogona Naručitelja, gdje će biti instalirana, Ponuditelj je dužan osigurati sigurno spuštanje peći s transportnog vozila i uvoženje u proizvodni pogon tvrtke. Ponuditelj može ugovoriti police osiguranja za pokriće vlastitih rizika.

Ako prilikom bilo koje aktivnosti druge faze dođe do oštećenja peći krivnjom Ponuditelja, Ponuditelj je dužan snositi troškove popravka, pod uvjetom da oštećenje ne utječe na funkcionalnost i performanse peći. Ako oštećenje bude znatno, pod čime se smatra umanjenje funkcionalnosti i performansi peći, Ponuditelj je dužan vratiti peć u svoj proizvodni pogon, otkloniti nedostatke, ponoviti tvorničko testiranje, te istim postupkom kakav je opisan u točki 2.1.1., zapisnički, zajedno s Naručiteljem konstatirati elemente ponovljenog tvorničkog testiranja i izmjerene rezultate.

Po uspješnom okončanju druge faze, Naručitelj i Ponuditelj će zapisnički konstatirati da je faza pakiranja, transporta i dopreme uspješno završena.

**2.1.3. Postavljanje i instalacija peći i svih vezanih spojeva, puštanje u pogon, testiranje i ispitivanje u naravi te edukacija**

Postavljanje i instalacija peći i svih vezanih spojeva, puštanje u pogon, testiranje i ispitivanje u naravi te edukacija je treća faza, a započinje nakon što su svi komunalni priključci u proizvodnom pogonu Naručitelja spremni za instalaciju peći. Ponuditelj je dužan osigurati osoblje za stručno postavljanje i instaliranje peći i svih vezanih spojeva. Izvršenje potrebnih radova postavljanja i instalacije peći i svih vezanih spojeva je obveza Ponuditelja. Naručitelj će staviti na raspolaganje sve svoje osoblje koje je potrebno za uspješnu integraciju peći u proizvodni pogon. Po uspješno izvršenom postavljanju i instalaciji peći i spojeva, Ponuditelj je dužan upaliti peć i pustiti je u pogon. Nadalje je, u prisutnosti Naručitelja, dužan provesti testiranje i ispitivanje kojim će utvrditi da li je peć ispravna, da li zadovoljava tražene uvjete tlaka i temperature te da li je uspješno proveden instalirani program za sinteriranje tvrdometalnih proizvoda koji će programirati Ponuditelj prema potrebama Naručitelja. O provedenom postupku postavljanja i instalacije, paljenja peći, puštanja u pogon te testiranja i ispitivanja u naravi, Naručitelj i Ponuditelj će sastaviti i potpisati zapisnik treće faze koji će sadržavati sve elemente ispitivanja i testiranja u naravi i izmjerene rezultate. Po potpisivanju zapisnika, počinje teći garancija od minimalno godinu dana. Unutar garantnog perioda, Ponuditelj je dužan, o vlastitom trošku, što uključuje i trošak putovanja, otkloniti sve kvarove na peći i dobaviti sve rezervne dijelove, osim oštećenja potrošnih dijelova i onih oštećenja nastalih pogrešnim rukovanjem te skrivljenim ponašanjem Naručitelja i njegovih radnika.

Tijekom faze postavljanja i instalacije peći i svih vezanih spojeva, puštanja u pogon, testiranja i ispitivanja u naravi, Ponuditelj će provesti izobrazbu osoblja Naručitelja za rad na peći. Izobrazba mora obuhvatiti sljedeći program: program za obučavanje osoblja za mehanički rad s peći, zamjena grijaćih elemenata, brtvećih elemenata, termoparova, rad na kontrolnoj ploči, programiranje dijagrama sinteriranja, vođenje i praćenje procesa, prikaz statusa peći u stvarnom vremenu, prikaz svih pojedinosti procesa,pohranjivanje serijskih podataka, upravljanje komponentama peći i ciklusa, prikaz i pohranjivanje alarma. Ponuditelj će sastaviti pisane upute za rad na peći te ih predati polaznicima izobrazbe. Izobrazba i pisane upute će biti na engleskom jeziku. Broj Naručiteljevih polaznika izobrazbe, neće biti veći od 10. Ponuditelj je dužan osigurati stručno osoblje koje će provesti edukaciju za radnike tvrtke Naručitelja.

**2.1.4. Probni rad**

Od trenutka potpisivanja zapisnika o provedenom postupku postavljanja i instalacije peći i svih vezanih spojeva, puštanja u pogon te testiranja i ispitivanja u naravi, počinje teći probni rad, što je četvrta faza. Probni rad će trajati trideset kalendarskih dana. Ako u tom periodu sve bude uredu s radom peći, sastavit će se i potpisati primopredajni zapisnik kojim se potvrđuje da je peć ispravna i da su svi zahtjevu ugovora ispunjeni. Ako ovlašteni predstavnik Ponuditelja u tome trenutku ne bude prisutan u Zagrebu, Naručitelj i Ponuditelj će potpise razmijeniti putem elektronske pošte.

Minimalne fizikalne performanse i karakteristike peći nalaze se u tehničkim specifikacijama u Prilogu 2 ove Dokumentacije za nadmetanje.

Ponuditeljima se nudi mogućnost pregleda mjesta instalacije peći, na lokaciji Naručitelja, uz prethodnu najavu kontakt osobi iz točke 1.2., i to najkasnije do dana koji prethodni danu isteka roka za dostavu ponude. Ponuditelji vrše pregled na svoj trošak.

## 2.2. Mjesto isporuke i instalacije peći

Mjesto dostave, instalacije, puštanja u pogon, ispitivanja i testiranja, probnog rada predmeta nabave te edukacije je proizvodni pogon Naručitelja na adresi Ive Politea 64, 10361 Sesvetski Kraljevec.

## 2.3. Grupe nabave

Predmet nabave nije podijeljen na grupe nabave, ponuda se podnosi isključivo za cjelokupan predmet nabave.

## 2.4.Rok pružanja usluga

Ponuditelj je dužan isporučiti Predmet nabave u sljedećim rokovima:

2.4.1. Rok izvršenja za prvu fazu je 8 mjeseci od dana uplate prvog obroka od strane Naručitelja.

2.4.2. Rok izvršenja za drugu fazu je 14 radnih dana od datuma potpisivanja zapisnika prve faze.

2.4.3. Rok izvršenja za treću fazu je 30 radnih dana od datuma potpisivanja zapisnika druge faze.

2.4.4. Rok izvršenja za četvrtu fazu je 30 kalendarskih dana od datuma potpisivanja zapisnika treće faze.

# TROŠKOVNIK

Troškovnik se nalazi u Prilogu 3. ove dokumentacije za nadmetanje. Stavke opisane u troškovniku, Ponuditelj mora iskazati u pojedinačnim cijenama. Ako Ponuditelj ne ispuni troškovnik u skladu sa zahtjevima iz ove dokumentacije za nadmetanje ili promijeni tekst i izvorni sadržaj u obrascu troškovnika, smatrat će se da je takav troškovnik nepotpun i nevažeći te će ponuda biti odbijena.

# 4. SPOSOBNOST PONUDITELJA

U svrhu utvrđivanja sposobnosti Ponuditelja za izvršenja ugovora ponuditelji, odnosno zajednice ponuditelja, dužni su u svojoj ponudi priložiti dokaze kojima dokazuju svoju ekonomsko financijsku te tehničku i stručnu sposobnost.

**4.1. Dokaz ekonomske financijske sposobnosti**

Ponuditelj mora dokazati da je njegov ukupni godišnji promet u posljednje tri dostupne financijske godine zajedno jednak ili veći od 270.000,00 EURA čime dokazuje stabilno financijsko poslovanje i mogućnost izvršenja ugovora o javnoj nabavi. U tu svrhu ponuditelj u ponudi dostavlja izjavu o godišnjem prometu ponuditelja u posljednje tri dostupne financijske godine. Izjava se daje na obrascu koji sastavlja sam ponuditelj na temelju financijskih izvješća i knjigovodstvenih evidencija gospodarskog subjekta.

**4.2.Dokaz tehničke i stručne sposobnosti**

Naručitelj od ponuditelja zahtijeva podnošenje sljedećih dokaza tehničke i stručne sposobnosti:

**4.2.1.** Popis glavnih isporuka robe

Ponuditelj mora dokazati da je u godini u kojoj je započeo postupak nabave (2019.) i tijekom tri godine koje prethode toj godini (2018., 2017. i 2016.) uredno isporučio robu istu ili sličnu predmetu nabave čija je vrijednost minimalno u visini 270.000, 00 EURA, čime dokazuje da ima potrebno iskustvo, znanje i sposobnost za izvršenje predmeta nabave. Vrijednost jedne odnosno zbrojena vrijednost više isporuka roba (maksimalno tri) mora biti minimalno u visini od 270.000, 00 EURA. U tu svrhu ponuditelj u ponudi dostavlja popis glavnih isporuka robe (Prilog 4) izvršenih u godini u kojoj je započeo postupak nabave (2019.) i tijekom tri godine koje prethode toj godini (2018., 2017. i 2016.) s naznakom naziva robe, vrijednosti robe, datumom isporuke robe te nazivom druge ugovorne strane.

**4.3. U slučaju zajednice ponuditelja, članovi zajednice svoju sposobnost iz točke iz točke 4. dokazuju kumulativno.**

# 5. VRSTA, SREDSTVO I UVJETI JAMSTVA

**5.1. Jamstvo za ozbiljnost ponude**

Gospodarski subjekt je obvezan u ponudi dostaviti jamstvo za ozbiljnost ponude u obliku bankarske garancije na hrvatskom ili engleskom jeziku ili novčanog pologa. U bankarskoj garanciji mora biti navedeno sljedeće:

• Da je korisnik garancije Alfa Tim d.o.o. , Čulinečka cesta 25, 10000 Zagreb

• Da je Nalogodavac gospodarski subjekt koji podnosi ponudu (u slučaju ponude zajednice gospodarskih subjekata nalogodavac mogu biti svi članovi ili nalogodavac može biti jedan od članova zajednice gospodarskih subjekata koji daje bankarsku garanciju u ime ove zajednice gospodarskih subjekata i u garanciji moraju biti navedeni svi članovi zajednice gospodarskih subjekata).

• Ovim Jamstvom Banka se obvezuje da će Korisniku jamstva neopozivo, bezuvjetno, na prvi pisani poziv i bez prava prigovora isplatiti jamčeni iznos u hrvatskim kunama [ili u eurima u kunskoj protuvrijednosti u navedenom iznosu prema srednjem tečaju Hrvatske narodne banke na dan objave Obavijesti o nabavi] na temelju pisanog zahtjeva Korisnika jamstva u kojem će stajati da Nalogodavac i/ili član zajednice gospodarskih subjekata krši svoju obvezu ili obveze i na koji način, a u slučaju:

o odustajanja ponuditelja od svoje ponude u roku njezine valjanosti

o neprihvaćanja ispravka računske greške,

o odbijanja potpisivanja ugovora , ili

o nedostavljanja jamstva za uredno ispunjenje ugovora o nabavi.

NAPOMENA: U tekstu bankarske garancije obavezno je taksativno navesti svih 4 slučaja popisanih prethodno za koja se izdaje jamstvo.

Rok valjanosti bankarske garancije mora biti najmanje do isteka roka valjanosti ponude.

Iznos jamstva je 3% (slovima: tri posto) od procijenjene vrijednosti, odnosno 61.650,00 kuna odnosno 8.341, 56 EURA ( prema srednjem tečaju na dan objave obavijesti o nabavi) bez PDV-a.

Jamstvo za ozbiljnost ponude dostavlja se u izvorniku, u papirnatom obliku. Izvornik se dostavlja u zatvorenoj plastičnoj foliji i čini sastavni dio dijela ponude dostavljene u papirnatom obliku.

Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.

Ako tijekom postupka nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjernom roku ne kraćem od 5 dana.

Naručitelj je obvezan vratiti ponuditeljima jamstvo za ozbiljnost ponude u roku od deset dana od dana potpisivanja ugovora o nabavi, odnosno dostave jamstva za uredno izvršenje ugovora o nabavi, a presliku jamstva obvezan je pohraniti.

Umjesto dostavljanja jamstva za ozbiljnost ponude ponuditelj ima mogućnost dati novčani polog u traženom iznosu visine jamstva i to na račun Naručitelja u Zagrebačkoj banci d.d., IBAN: HR0323600001502407223. Pod svrhom plaćanja potrebno je navesti da se radi o jamstvu za ozbiljnost ponude i navesti evidencijski broj nabave. Prilikom plaćanja potrebno je navesti sljedeći model i obavijest na broj: model: HR99, poziv na broj 87820633818 (navesti OIB/nacionalni identifikacijski broj Naručitelja). Polog mora biti evidentiran na računu Naručitelja u trenutku isteka roka za dostavu ponuda.

Zajednica gospodarskih subjekata dostavlja jednu bankarsku garanciju u ime cijele zajednice gospodarskih subjekata ili uz ispunjavanje prethodno navedenih uvjeta može dostaviti više bankarskih garancija čiji zbroj mora odgovarati traženom iznosu jamstva za ozbiljnost ponude.

**5.2. Jamstvo za uredno ispunjenje ugovora**

Odabrani ponuditelj je obvezan prilikom sklapanja ugovora o nabavi, a najkasnije 10 dana od dana potpisivanja ugovora, Naručitelju dostaviti jamstvo za uredno ispunjenje ugovora u obliku bezuvjetne garancije banke naplative od banke na prvi poziv, bez prava prigovora, na iznos koji pokriva visinu od 10% (slovima: deset posto) vrijednosti Ugovora (bez PDV-a), s rokom važenja najmanje do potpisivanja zapisnika treće faze, nakon potpisivanja treće faze počinje teći garancija proizvođača od minimalno godinu dana. Garancija može biti na hrvatskom ili engleskom jeziku.

Umjesto dostavljanja jamstva za uredno ispunjenje ugovora Ponuditelj ima mogućnost dati novčani polog u traženom iznosu visine jamstva i to na račun Naručitelja u Zagrebačkoj banci d.d., IBAN: HR0323600001502407223. Pod svrhom plaćanja potrebno je navesti da se radi o jamstvu za uredno ispunjenje ugovora i navesti evidencijski broj nabave. Prilikom plaćanja potrebno je navesti sljedeći model i obavijest na broj: model: HR99, poziv na broj 87820633818 (navesti OIB/nacionalni identifikacijski broj Naručitelja). Zajednica gospodarskih subjekata dostavlja jednu bankarsku garanciju u ime cijele zajednice gospodarskih subjekata ili uz ispunjavanje prethodno navedenih uvjeta može dostaviti više bankarskih garancija čiji zbroj mora odgovarati traženom iznosu jamstva.

# 6. PONUDA

Ponuda je izjava volje ponuditelja u pisanom obliku da će isporučiti robu u skladu s uvjetima i zahtjevima iz dokumentacije za nadmetanje.

Pri izradi ponude ponuditelj se mora pridržavati zahtjeva i uvjeta iz dokumentacije za nadmetanje te ne smije mijenjati ni nadopunjavati tekst dokumentacije za nadmetanje.

## 6.1. Sadržaj ponude

Ponuda sadrži:

1. popunjen i ovjeren ponudbeni list - Prilog 1
2. popunjene i ovjerene tehničke specifikacije - Prilog 2
3. popunjen i ovjeren troškovnik – Prilog 3
4. dokaz iz točke 4.1 ove Dokumentacije o nadmetanju
5. popunjen i ovjeren popis glavnih isporuka robe - Prilog 4
6. jamstvo za ozbiljnost ponude iz točke 5. ove Dokumentacije za nadmetanje

## 6.2. Izrada ponude

## Ponuda se dostavlja na hrvatskom ili engleskom jeziku i latiničnom pismu

**6.2.1.** Od dana objave Dokumentacije za nadmetanje i Obavijesti o nabavi, Naručitelj osigurava pristup Dokumentaciji za nadmetanje i pratećim dokumentima elektroničkim putem na internetskim stranicama strukturnih fondova: <http://www.strukturnifondovi.hr>

**6.2.2.** Ponuda mora biti izrađena u papirnatom obliku, otisnuta ili pisana neizbrisivom tintom. Pri izradi ponude, ponuditelj se mora pridržavati zahtjeva i uvjeta iz ove Dokumentacije. Ponuditelj ne smije mijenjati i nadopunjavati tekst Dokumentacije za nadmetanje. Ponuda se zajedno s pripadajućom dokumentacijom izrađuje i dostavlja na hrvatskom ili engleskom jeziku i latiničnom pismu. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

**6.2.3.** Pri izradi ponude ponuditelj se mora pridržavati zahtjeva i uvjeta iz dokumentacije za nadmetanje te ne smije mijenjati i nadopunjavati tekst dokumentacije za nadmetanje.

**6.2.4.** Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

**6.2.5.** Ponuda se izrađuje na način da čini cjelinu.

**6.2.6.** Dokumente tražene u ovoj Dokumentaciji za nadmetanje, ponuditelj u svojoj ponudi može dostaviti u izvorniku, ovjerenoj ili neovjerenoj preslici, osim jamstva za ozbiljnost ponude (bankarske garancije) koje moraj biti u izvorniku.

**6.2.7.** Naručitelj zadržava pravo, nakon rangiranja ponuda prema kriteriju za odabir ponude, a prije donošenja odluke o odabiru, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su u ponudi bili dostavljeni u neovjerenoj preslici, a koje izdaju nadležna tijela.

**6.2.8.** Od ponuditelja se očekuje da pregleda dokumentaciju za nadmetanje, uključujući sve upute, obrasce, uvjete i specifikacije. Ponuda koja je suprotna odredbama ove Dokumentacije za nadmetanje i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjivi ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbacivanjem takve ponude.

## 6.3. Način podnošenja ponuda

**6.3.1.** Dostava ponuda u papirnatom obliku na adresu Naručitelj: Alfa Tim d.o.o.Čulinečka cesta 25, 10000 Zagreb; Predmet nabave: Sinter HIP peć

Ponuda se dostavlja u zatvorenoj omotnici, na kojoj mora biti naznačeno:

• Na prednjoj strani:

Naručitelj: Alfa Tim d.o.o.Čulinečka cesta 25, 10000 Zagreb

Evidencijski broj nabave:02/19

Predmet nabave: Sinter HIP peć

„NE OTVARAJ“

• Na poleđini:

< Naziv i adresa ponuditelja / članova zajednice gospodarskih subjekata.

Zatvorenu omotnicu ponuditelji predaju neposredno ili poštanskom pošiljkom na adresu Naručitelja iz točke 1.1. ove DON.

Ponuditelj samostalno određuje način dostave ponude i nosi rizik eventualnog gubitka odnosno nepravovremene dostave ponude.

**6.3.2.** Ponude i ostali dokumenti koji čine sastavni dio ponude ne vraćaju se ponuditeljima, osim jamstva za ozbiljnost ponude.

**6.3.3.** Alternativne/varijante ponude nisu dopuštene.

**6.3.4.** Izmjena i/ili dopuna ponude i odustajanje od ponude Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

**6.3.5.** Ponuditelj može do isteka roka za dostavu ponude pisanom izjavom odustati od svoje dostavljene ponude prije roka za dostavu ponuda. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

## 6.4. Cijena ponude

**6.4.1.** Cijena ponude izražava se u kunama (HRK) ili u eurima(EUR) u kunskoj protuvrijednosti prema srednjem tečaju Hrvatske narodne banke na dan objave Obavijesti o nabavi. Cijena sadrži u sebi sve troškove i popuste.

**6.4.2.** Cijena ponude je nepromjenjiva tijekom trajanja ugovora o javnoj nabavi. U cijenu ponude bez poreza na dodanu vrijednost moraju biti uračunati svi troškovi i popusti. Ponuditelj je u Troškovniku dužan ponuditi, tj. upisati jediničnu cijenu, porez na dodanu vrijednost, i ukupnu cijenu s porezom na dodanu vrijednost (zaokruženu na dvije decimale). Ako je ponuditelj tvrtka izvan Republike Hrvatske ili ako ponuditelj nije obveznik poreza na dodanu vrijednost (PDV-a), na mjesto predviđeno za upis cijene ponude s PDV upisuje isti iznos koji je upisan na mjesto predviđeno za upis cijene ponude bez PDV, a mjesto za upis iznosa PDV ostavlja se prazno.

## 6.5. Rok valjanosti ponude

**6.5.1.** Ponuda mora biti valjana 60 dana od krajnjeg roka za dostavu ponuda. Ponude s kraćim rokom valjanosti će biti odbijene.

**6.5.2.** Ako istekne rok valjanosti ponude, Naručitelj može tražiti od ponuditelja produženje roka valjanosti ponude sukladno tom produženom roku.

# 7. KRITERIJ ODABIRA

Kriterij odabira je ekonomski najpovoljnija ponuda.

Kriteriji odabira i njihov relativni značaj prikazan je u tablici u nastavku

|  |  |  |
| --- | --- | --- |
| Kriterij | Relativni značaj | Maksimalni broj bodova po svakom od kriterija |
| 1. Cijena ponude | 80% | 80 |
| 1. Jamstveni rok na isporučenu peć | 20% | 20 |
| Maksimalni broj bodova |  | 100 |

1. **Cijena ponude**

Naručitelj kao prvi kriterij određuje cijenu prihvatljive ponude, bez PDV-a.

Maksimalni broj bodova koji Ponuditelj može dobiti prema ovom kriteriju je 80.

Onaj Ponuditelj koji dostavi ponudu s najnižom cijenom dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:

Vrijednost se zaokružuje na dvije decimale.

Naručitelj će preuzeti iznos cijene ponude prema Troškovniku odnosno Ponudbenom listu.

1. Jamstveni rok na isporučenu peć

Naručitelj kao drugi kriterij određuje Jamstveni rok na isporučenu peć.

Maksimalan broj bodova koji ponuditelj može ostvariti u okviru ovog kriterija je 20 bodova.

Jamstveni rok označava vremensko razdoblje u kojem isporučitelj garantira za kvalitetu i ispravnost isporučene peći. Odabrani ponuditelj se obvezuje da će u jamstvenom roku bez prava na posebnu nadoknadu, izvršiti otklanjanje svih nedostataka ili izvršiti zamjenu isporučene robe.

Jamstveni rok određen ovom Dokumentacijom za nadmetanje iznosi minimalno 12 mjeseci. Ponuda u kojoj je ponuđeni jamstveni rok kraći od 12 mjeseci smatrati će se ponudom koja nije sukladna ovoj Dokumentaciji za nadmetanje.

Trajanje jamstvenog roka ponuditelj upisuje u Tehničku specifikaciju u Prilogu 2 ove Dokumentacije za nadmetanje.

Jamstveni rok na isporučenu peć boduje se prema nižoj tablici:

|  |  |  |
| --- | --- | --- |
| **Jamstveni rok na isporučenu peć** | 12 mjeseci | 1 bod |
| 13- 23 mjeseci | 10 bodova |
| 24 mjeseci i više | 20 bodova |

ODREĐIVANJE NAJPOVOLJNIJEG PONUDITELJA PREMA NAVEDENIM KRITERIJIMA ZA ODABIR EKONOMSKI NAJPOVOLJNIJE PONUDE

Nakon što Naručitelj za svakog ponuditelja utvrdi bodovnu vrijednost prema pojedinim kriterijima, zbrojit će se bodovi dodijeljeni mu po svakom od kriterija kako bi se dobio ukupan broj bodova za pojedinog ponuditelja. Najpovoljniji je onaj ponuditelj koji će ostvariti ukupni najveći broj bodova prema svim navedenim kriterijima.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

# 8. OSTALE ODREDBE

## 8.1. Odredbe koje se odnose na zajednicu ponuditelja

**8.1.1.** Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

**8.1.2.** Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.

**8.1.3.** U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije.

## 8.2. Odredbe koje se odnose na podizvoditelje

**8.2.1.** Ako gospodarski subjekt namjerava dati dio ugovora o nabavi u podugovor jednom ili više podizvoditelja, dužni su u ponudi navesti sljedeće podatke: - naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN - predmet, količinu, vrijednost podugovora i postotni dio ugovora o nabavi koji se daje u podugovor.

**8.2.2.** Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

**8.2.3.** Sudjelovanje podizvoditelja ne utječe na odgovornost ponuditelja za izvršenje ugovora.

# 9. DATUM, VRIJEME I MJESTO DOSTAVE PONUDA

Ponuda, bez obzira na način dostave, mora biti zaprimljena od strane Naručitelja, najkasnije do 26.07.2019., u 9.00 sati, na adresu: Alfa Tim d.o.o., Čulinečka cesta 25, 10000 Zagreb.

Ponude koje pristignu nakon isteka roka za dostavu ponuda neće biti predmetom procjene ponuda.

**Otvaranje ponuda neće biti javno.**

# 10. ZADRŽAVANJE DOKUMENTACIJE

Ponude i dokumentacija priložena uz ponudu, ne vraćaju se osim u slučaju zakašnjele ponude i odustajanja ponuditelja od ponude prije roka za dostavu ponuda i u slučaju jamstva za ozbiljnost ponude. .

# 11. ODLUKA O ODABIRU I POTPIS UGOVORA O NABAVI USLUGA

**11.1.** Naručitelj će Odluku o odabiru donijeti i poslati u roku od 60 dana od isteka roka za podnošenje ponuda. Odluka o odabiru će biti poslana svim ponuditeljima koji su dostavili ponudu.

**11.2.** Ugovor o nabavi će se sklopiti s odabranim ponuditeljem u roku 5 dana nakon završetka postupka nabave. Ugovor o nabavi se sklapa na temelju uvjeta iz Dokumentacije za nadmetanje i odabrane ponude.

# 12.ROK, NAČIN I UVJETI PLAĆANJA

Svim dobavljačima sa sjedištem izvan Republike Hrvatske plaćanja će biti izvršena u eurima (EUR), prema srednjem tečaju Hrvatske narodne banke na dan plaćanja. Svim dobavljačima sa sjedištem u Republici Hrvatskoj plaćanja će biti izvršena u hrvatskoj valuti (HRK).

Plaćanje će se vršiti u obrocima.

**12.1.** Prvi obrok iznosi 45% ugovorne cijene. Dospijeva u roku od 30 kalendarskih dana nakon obostranog potpisivanja ugovora i izdane narudžbe.

**12.2**. Drugi obrok iznosi 45% ugovorne cijene. Dospijeva u roku od 10 radnih dana nakon potpisivanja zapisnika druge faze.

**12.3.** Treći obrok iznosi 10% ugovorne cijene. Dospijeva u roku od 30 kalendarskih dana od datuma potpisanog zapisnika treće faze.

# 13. PREUZIMANJE DOKUMENTACIJE ZA NADMETANJE

Dokumentacija za nadmetanje se ne naplaćuje te se može preuzeti neograničeno i u cijelosti u elektroničkom obliku na internetskoj stranici [www.strukturnifondovi.hr](http://www.strukturnifondovi.hr).

# 14. PREGLED I OCJENA PONUDE

**14.1.** Ponuditelji nemaju pravo uvida u ponude pristigle od drugih ponuditelja.

**14.2.** U postupku pregleda i ocjene ponuda Naručitelj prvo odbija ponude ponuditelja koji nije dostavio jamstvo za ozbiljnost ponude te dokazao tehničku i stručnu sposobnost.

**14.3.** U ponudama koje su preostale nakon odbijanja sukladno točki 13.2. Naručitelj u skladu s uvjetima i zahtjevima iz Dokumentacije za nadmetanje sljedećim redoslijedom provjerava i odbija ponudu koja nije cjelovita, ponudu koja je suprotna odredbama iz dokumentacije, ponudu u kojoj cijena nije iskazana u apsolutnom iznosu, ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjivi, ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća, ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz Dokumentacije za nadmetanje, ponudu za koju ponuditelj nije pisanim putem prihvatio ispravak računske pogreške.

**14.4.** Naručitelj pri pregledu ponuda može zatražiti pojašnjenje ili upotpunjavanje odnosno uklanjanje pogreške, nedostatka ili nejasnoće koje Naručitelj smatra otklonjivima u primjerenom roku, a koji rok ne može biti kraći od pet dana.

**14.5.** Ako Naručitelj tijekom pregleda ponude utvrdi računsku pogrešku, može od ponuditelja zatražiti prihvat ispravka računske pogreške, a ponuditelj je dužan odgovoriti u roku ne duljem od pet dana.

**14.6.** Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost izvršenja predmeta nabave, Naručitelj može odbiti takvu ponudu. Kod ocjene cijena Naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati određeni ugovor o nabavi. Prije odbijanja takve ponude Naručitelj mora pisanim putem od ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora, a ti podaci mogu se posebice odnositi na:

* ekonomičnost proizvodnog procesa, pružanja usluga ili načina gradnje
* iznimno povoljne uvjete koji su dostupni ponuditelju pri pružanju usluga
* pridržavanje odredaba koje se odnose na poreze, zaštitu okoliša, zaštitu radnog mjesta i radne uvjete
* mogućnost da ponuditelj prima državnu potporu.

Naručitelj mora provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze. Naručitelj provjerava jesu li cijene ekonomski objašnjive i logične, a osobito može provjeriti jesu li u cijeni bitnih stavki sadržani svi troškovi (osoblja, usluga itd.) te je li cijena za tržišno vrijednije, odnosno kvalitetnije stavke u pravilu viša nego za tržišno manje vrijedne, odnosno manje kvalitetne stavke.

**14.7.** Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude.

**14.8.** Postupak nabave završava donošenjem Odluke o odabiru ili poništenju. Naručitelj pisanim putem obavještava sve subjekte koji su dostavili ponudu o odabranom ponuditelju, prilažući presliku Odluke o odabiru te im šalje obrazloženu pisanu obavijest o odbijanju njihove ponude.

**14.9.** Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika jednog ili više dokumenata koji su traženi Dokumentacijom za nadmetanje. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

# 15. PONIŠTENJE POSTUPKA NABAVE

Naručitelj će poništiti postupak nabave ako nakon isteka roka za dostavu ponuda nije pristigla niti jedna ponuda te ako nakon odbijanja ponuda ne preostane nijedna valjana ponuda. Naručitelj je obvezan objaviti Obavijest o poništenju na istim stranicama kao i Dokumentaciju za nadmetanje.

# 16. UGOVOR

Ugovor o nabavi sklapa se sa ponuditeljem čija je ponuda odabrana kao najpovoljnija najkasnije u roku od 5 dana nakon završetka postupka nabave i stupa na snagu onoga dana kada ga potpiše posljednja ugovorna strana te je na snazi do izvršenja svih obaveza ugovornih strana. Moguća je izmjena Ugovora zbog nepredviđenih situacija i okolnosti koje nastanu za vrijeme provedbe projekta i izvršenja Ugovora odnosno više sile, ukoliko je zadovoljen uvjet da su izmjene nužne za uredno izvršenje Ugovora. Pod višom silom podrazumijevaju se prirodni događaji, npr. poplave, požari i sl. ili pak ljudske radnje koje utječu na tijek radova, kao npr. karantena, iznenadno ograničenje trgovine robama bitnim za isporukom robe i sl. Odabrani Ponuditelj i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka izvršenja predmeta nabave osim u slučaju kad su mjere predviđene aktima javnopravnih tijela donesene isključivo zbog krivnje odabranog Ponuditelja.

Zagreb, 2019.

**Prilozi:**

Prilog 1. Ponudbeni list

Prilog 2. Tehnička specifikacija

Prilog 3. Troškovnik

Prilog 4. Popis glavnih isporuka robe

# PRILOG 1 - PONUDBENI LIST

Datum ponude:\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Podaci o Ponuditelju:** | | | |
| **Naziv i sjedište, Adresa** |  | | |
| **OIB\*:** |  | **Naziv banke i IBAN** |  |
| **Adresa za**  **dostavu pošte** |  | **Adresa**  **e-pošte** |  |
| **Telefon** |  | **Telefax** |  |
| **Ponuditelj je u sustavu**  **PDV-a (DA ili NE)** |  | | |
| **Zajednica ponuditelja (DA ili NE)** |  | | |
| **Sudjelovanje podizvoditelja (DA ili NE)** |  | | |
| **Osoba za kontakt Ponuditelja**  *(ime i prezime, funkcija)* |  | | |
| **Članovi zajednice ponuditelja** *(ako je primjenjivo):* | | | |
| **Naziv i sjedište,**  **Adresa:** |  | | |
| **Naziv i sjedište,**  **Adresa:** |  | | |
| **Cijena ponude bez PDV-a (HRK ili EUR)** | | |  |
| **Iznos PDV-a (HRK ili EUR)** | | |  |
| **Cijena ponude s PDV-om (HRK ili EUR)** | | |  |
| **Rok valjanosti ponude je najmanje 60 dana od isteka roka za dostavu ponuda** | | | |

*Ako je Ponuditelj poduzeće sa sjedištem izvan R. Hrvatske ili ako Ponuditelj nije u sustavu PDV-a, na mjesto predviđeno za upis cijene ponude s PDV-om upisuje se isti iznos koji je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.*

**ZA PONUDITELJA:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, funkcija ovlaštene osobe)

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

*\* ili nacionalni identifikacijski broj prema zemlji sjedišta Ponuditelja, ako je primjenjivo*

*\*\* u slučaju zajednice ponuditelja, obavezno ispuniti Prilog I ponudbenom listu – Podaci o članovima zajednice ponuditelja*

*\*\*\* u slučaju sudjelovanja podizvoditelja, obavezno ispuniti prilog II ponudbenom listu*

**Prilog A. Ponudbenom listu – Podaci o članovima zajednice ponuditelja**

*(Popunjava se samo ako ponudu dostavlja zajednica ponuditelja. Ako postoji više članova zajednice ponuditelja, tablicu je potrebno ispuniti za svakog člana zajednice ponuditelja.)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Podaci o članu zajednice ponuditelja:** | | | | | | | | | |
| **Naziv ili tvrtku, sjedište,**  **Adresa** |  | | | | | | | | |
| **OIB\*:** |  | **Naziv banke i IBAN:** |  | | | | | | |
| **Adresa za dostavu pošte:** |  | | | | | | | | |
| **Adresa e-pošte:** |  | **Telefon:** | | |  | | **Telefaks:** | |  |
| **Član zajednice je u sustavu PDV-a (navesti DA ili NE)** |  | | | | | | | | |
| **Kontakt osoba člana zajednice** (ime i prezime, funkcija): |  | | | | | | | | |
| **Dio ugovora o nabavi koji će izvršiti član zajednice ponuditelja:** | | | | | | | | | |
| Predmet (naziv stavke troškovnika) | | | | Redni broj stavke troškovnika | | Količina | | Ukupna cijena stavke u **HRK ili EUR** (bez PDV-a) | |
|  | | | |  | |  | |  | |
|  | | | |  | |  | |  | |
|  | | | |  | |  | |  | |
|  | | | |  | |  | |  | |
| **UKUPNA VRIJEDNOST UGOVORA KOJU ĆE IZVRŠITI ČLAN ZAJEDNICE PONUDITELJA u EUR (BEZ PDV-a):** | | | | | | | |  | |
| **POSTOTNI UDIO UGOVORA KOJI ĆE IZVRŠITI ČLAN ZAJEDNICE PONUDITELJA (u %):** | | | | | | | |  | |

**ZA ČLANA ZAJEDNICE PONUDITELJA:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, funkcija ovlaštene osobe)

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

*\*ili nacionalni identifikacijski broj prema zemlji sjedišta člana zajednice ponuditelja, ako je primjenjivo*

**Prilog B. Ponudbenom listu – Podaci o pod izvoditelju/ima**

*(Popunjava se samo ako se dio ugovora o nabavi daje u podugovor. Ako postoji više podizvoditelja,tablicu je potrebno ispuniti za svakog od podizvoditelja.)*

|  |  |  |  |
| --- | --- | --- | --- |
| **Podaci o pod izvoditelju:** | | | |
| **Naziv, sjedište, adresa** |  | | |
| **OIB\*:** |  | **Naziv banke i IBAN podizvoditelja:** |  |
| **Podaci o dijelu ugovora koji se ustupa podizvoditelju:** | | | |
| |  |  |  |  | | --- | --- | --- | --- | | Predmet (naziv stavke troškovnika) | Redni broj stavke troškovnika | Količina | Ukupna cijena stavke u **HRK ili EUR**  (bez PDV-a) | |  |  |  |  | |  |  |  |  | |  |  |  |  | |  |  |  |  | | **UKUPNA VRIJEDNOST DIJELA UGOVORA KOJI ĆE IZVRŠITI PODIZVODITELJ u HRK ili EUR (BEZ PDV-a):** | | |  | | **POSTOTNI UDIO DIJELA UGOVORA KOJI ĆE IZVRŠITI PODIZVODITELJ (u %):** | | |  | | | | |

**ZA PODIZVODITELJA:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, funkcija ovlaštene osobe)

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

*\*ili nacionalni identifikacijski broj prema zemlji sjedišta pod izvoditelja, ako je primjenjivo*

# PRILOG 2 - TEHNIČKA SPECIFIKACIJA

Nabava: Sinter hip peć

Evidencijski broj: 02/19

|  |  |  |  |
| --- | --- | --- | --- |
| Naziv ponuditelja | |  | |
| Adresa ponuditelja | |  | |
| OIB ponuditelja | |  | |
| Telefon | |  | |
| Email adresa | |  | |
| Red. broj | Opis stavke | Ponuđeno | Zadovoljava DA/NE\* |
| 1 | Radni volumen: 25-50 dm3 |  |  |
| 2 | Količina materijala u peći: 50 – 100 kg |  |  |
| 3 | Minimalna temperatura:16000C |  |  |
| 4 | Stabilnost temperature: ±7 0C |  |  |
| 5 | Maximalni radni tlak: 80bar |  |  |
| 6 | Najviša razina vakuma:5x10-3- 10-2 |  |  |
| 7 | Snaga: 180-200 kVA |  |  |
| 8 | Peć mora imati kontrolni sustav koji uključuje računalo sa softverom koji omogućuje:  - prikaz statusa peći u stvarnom vremenu  - prikaz svih pojedinosti procesa  - pohranjivanje serijskih podataka  - upravljanje komponentama peći i ciklusa  - prikaz i pohranjivanje alarma. |  |  |
| 9 | Zvučni / vizualni alarmi moraju se javljati u slučaju:  ▪ nedostatka rashladne vode  ▪ niskog tlaka u pneumatskom sustavu  ▪ niskog tlaka u dovodu procesnog plina  ▪ previsoke temperature unutar termalne komore ili na unutarnjem zidu posude  ▪ gubitak razine radnog vakuuma  ▪ kvar termoelementa |  |  |
| 10 | Jamstveni rok: minimalno 12 mjeseci |  |  |
| Naziv proizvođača | |  | |

\*ispunjava Naručitelj prilikom pregleda i ocjene ponuda

**ZA PONUDITELJA:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, funkcija ovlaštene osobe)

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

# PRILOG 3 - TROŠKOVNIK

Nabava: Sinter HIP peć

Evidencijski broj: 02/19

|  |  |  |  |  |  |
| --- | --- | --- | --- | --- | --- |
| Naziv ponuditelja | |  | | | |
| Adresa ponuditelja | |  | | | |
| OIB ponuditelja | |  | | | |
| Telefon | |  | | | |
| Email adresa | |  | | | |
| Redni broj | Predmet nabave | Jedinica | količina | Jedinična cijena u HRK ili EUR bez PDV-a | Ukupna cijena u HRK ili EUR bez PDV-a |
| 1. | Nabava Sinter HIP peći | kom | 1 |  |  |
| Ukupna cijena u HRK ili EUR bez PDV-a | | | | |  |
| PDV | | | | |  |
| Ukupna cijena u HRK ili EUR sa PDV-om | | | | |  |

**ZA PONUDITELJA:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, funkcija ovlaštene osobe)

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

# PRILOG 4 – POPIS GLAVNIH ISPORUKA ROBE

Nabava: Sinter HIP peć

Evidencijski broj: 02/19

|  |  |  |  |  |
| --- | --- | --- | --- | --- |
| **R.Br.** | **Naziv druge ugovorne strane** | **Predmet ugovora** | **Iznos ugovora (bez PDV-a)** | **Datum izvršenja ugovora** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**ZA PONUDITELJA:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, funkcija ovlaštene osobe)

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)